એક સમયેરાધાજી ગોલોક ધામથી બહાર ગયા હતા અને શ્રીકૃષ્ણ પણ તેમની સખી વિરજા સાથે વિહાર કરી રહ્યા હતા. તે જ સમયે રાધાજી ત્યાં આવી ગયા. વિરજાને તેના પ્રાણ પ્રિય સાથે જોઈ રાધાજી સ્ત્ર સહજ ઈર્ષ્યાથી પર ન રહી શક્યા. તે રોષે ભરાયા અને વિરજાને અપશબ્દો કહી દીધા. આ શબ્દોથી લજ્જિત થઈ વિરજાએ નદીનું સ્વરૂપ ધારણ કરી લીધું અને ત્યાંથી વહેવા લાગી. રાધાજીના આવા વર્તનથી સુદામાજી પણ રોષે ભરાયા અને તેમણે રાધાજી પર ક્રોધ કર્યો, તે સમયે અત્યંત ક્રોધમાં આવી રાધાજીએ સુદામાને પણ શ્રાપ આપ્યો કે તે રાક્ષસ તરીકે જન્મ લેશે. ત્યારપછી તેમનો જન્મ શંખચૂર નામના રાક્ષસ તરીકે થયો. જેણે પોતાને મળેલા વરદાન અને બળથી ત્રણેય લોકમાં હાહાકાર મચાવ્યો અને સાધુ-સંતોને ત્રાસ આપ્યો.